**Tarcal község Önkormányzat Képviselőtestületének**

**5/2017.(III.29.) rendelete**

**a lakáshoz jutás helyi támogatásáról**

Tarcal Község Önkormányzatának Képviselőtestülete az Alaptörvény 32. cikk (2) bekezdésébenmeghatározott eredeti jogalkotói hatáskörében, Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 9. pontjában meghatározott feladatkörében eljárva a következőket rendeli el.

**ÁLTALÁNOS RÉSZ**

**1.§**

A rendelet célja Tarcal Község népességmegtartó erejének fokozása, a lakónépesség számának növelése, az itt élők, vagy letelepedni szándékozó személyek és családok tarcali lakáshoz és lakóhelyhez jutásának elősegítése az önkormányzat támogatásával.

**A rendelet hatálya**

**2.§**

/1/ A rendelet személyi hatálya kiterjed minden olyan nagykorú magyar és az Európai Unió tagállamának tartózkodási engedéllyel rendelkező állampolgárra, valamint letelepedési engedéllyel rendelkező külföldi állampolgárra

 a./ aki Tarcal község közigazgatási területén lakóhellyel rendelkezik, vagy

b./ akinek lakóhelye nem Tarcal község közigazgatási területén van, de Tarcalon kíván letelepedni és lakóhelyet létesíteni, és

 c./ a kérelem benyújtásának időpontjáig 40. életévét még nem töltötte be, továbbá

 d./ legalább 2 éves folyamatos foglalkoztatási jogviszonnyal (munkaviszony, közalkalmazotti, köztisztviselői, szolgálati jogviszony) rendelkezik. A 2 éves foglalkoztatási jogviszony számításánál a közfoglalkoztatásijogviszonyt figyelmen kívül kell hagyni.

/2/ A támogatásban részesíthetők köre:

 a./ házasok,

 b./ élettársi kapcsolatban együtt élők

 c./ gyermeküket egyedül nevelők.

**A támogatás formája és mértéke**

**3.§**

/1/ A támogatás forrása Tarcal község önkormányzat éves költségvetésében e célra elkülönített összeg.

/2/ A támogatás formája egyszeri, vissza nem térítendő támogatás.

/3/ A támogatás mértéke 200.000,- Ft.

**A támogatás feltételei**

**4.§**

/1/ A támogatás Tarcal község közigazgatási területén

 a./ új vagy használt lakás, lakóház vásárlására,

b./ új lakóház építésére,

 vehető igénybe.

/2/ Nem adható támogatás azon kérelmezőnek

a./ akinek – és a vele együtt költöző családtagjai bármelyikének – Tarcal község közigazgatási területén bármely lakóingatlanban 50 %-os, vagy azt meghaladó mértékű tulajdoni hányada van, vagy lakóingatlanban tulajdona volt, – kivéve ha azt örökléssel szerezte -,

 b./ aki résztulajdon megvásárlásához kéri a támogatást,

c./ aki az építési hatóság szakvéleménye szerint műszakilag nem megfelelő, lakhatatlan állapotú lakást vásárol,

d./ aki önkormányzati tulajdonú lakás bérlője és ezen lakás megvásárláslához kéri a támogatást,

e./ aki a Polgári törvénykönyv 8:1.§-ában meghatározott hozzátartozójától, vagy közeli hozzátartozójától vásárolja a lakóingatlant,

f./ akinek a kérelem benyújtásakor bármely közüzemi szolgáltató felé – víz- és csatornadíj, hulladékszállítási díj, valamint gázdíj - lejárt esedékességű tartozása van,

g./ akinek Tarcal község önkormányzata felé bármely adónem tekintetében lejárt esedékességű köztartozása áll fenn.

**Az eljárás rendje**

**5.§**

/1/ A támogatás iránti kérelmeket a Tarcali Közös Önkormányzati Hivatalban, az 1. melléklet szerinti nyomtatványon, az előírt mellékletekkel együtt lehet benyújtani,

a./ lakás, lakóház vásárlása esetén az adásvételi előszerződés, adásvételi szerződés megkötését követő 1 éven belül,

b./ új lakás, lakóház építése esetén, az építés befejezését követően 1 éven belül, a használatbavételi engedély britokában.

/2/ A kérelemhez az alábbi mellékleteket kell csatolni:

a./ ügyvéd, vagy közjegyző által hitelesített, ellenjegyeztt adásvételi előszerződést, vagy adásvételi szerződést,

b./ építés esetén az érintett ingatlan tulajdoni lapjának 30 napnál nem régebbi hiteles másolatát, másrészt használatbavételi engedély másolatát,

c./ a legalább 2 éves folyamatos foglalkoztatási jogviszony igazolására szolgáló munkaszerződést, egyéb jogviszonyban történő foglalkoztatás esetén az erre vonatkozó megállapodást, kinevezést stb.

d./ a tartozásmentességről szóló igazolásokat a 4.§ /2/ bekezdés f./ és g./ pontjában foglalt közüzemi és adótartozásokról,

 e./ a kérelmező személyes adatok kezeléséhez történő hozzájárulást tartalmazó nyilatkozatát.

/3/ A támogatási kérelem benyújtásával egyidejűleg be kell mutatni:

a./ a pályázó és a támogatással megszerzett lakóingatlanba vele együtt beköltözők személyi vagy személyazonosító igazolványát,

 b./ lakcímigazolványát,

 c./ házassági anyakönyvi kivonatát,

 d./ a gyermek születési anyakönyvikivonatát,

e./ minden olyan egyéb okiratot, amely a jogosultság elbírálásának alapjául szolgáló adatokat tartalmazza.

**6.§**

/1/ A támogatási kérelem elbírálásáról Tarcal Község Önkormányzat Képviselőtestülete Szociális, Oktatási, Kulturális és Sportbizottsága dönt, a kérelem benyújtását követő legközelebbi ülésén, de legkésőbb 30 napon belül.

/2/ A megítélt támogatás folyósítására, a jogosulttal az önkormányzat képviseletében a polgármester a 2. melléklet szerinti szerződést köt.

**A támogatás visszafizetésének szabályai**

**7.§**

A támogatás azonnal, egy összegben visszafizetendő – a jegybanki alapkamat mértékének megfelelő késedelmi kamattal együtt, amely a felszólítás kézhezvételétől esedékes - amennyiben a támogatott,

a./ a támogatásból létesített, vagy megvásárolt lakást, a támogatás folyósításáról számított 5 éven belül elidegeníti, s a vételárat nem Tarcal község közigazgatási területén található lakóingatlan megvásárlására, építésére fordítja,

b./ a támogatás megszerzése érdekében valótlan adatokat közölt, vagy egyéb megtévesztő magatartást tanúsított.

**Záró rendelkezések**

**8.§**

A rendelet a kihirdetést követő napon lép hatályba.

**Dr. Kovács Zoltán Butta László**

 **jegyző polgármester**

1.melléklet a 5/2017. (III.29.)

 önkormányzati rendelethez

**Kérelem**

**a lakáshoz jutás támogatásához**

1. **A kérelmezők adatai:**
	1. Az igénylő neve: ……………………………………………………………………………..
	2. születési neve: ……………………………………………………………………………….
	3. anyja neve:……………………………………………………………………………………
	4. születési hely, ideje: ………………………………………………………………………….
	5. családi állapota: ………………………………………………………………………………
	6. lakcím létesítésének dátuma: …………………………………………………………………
	7. telefonszáma: …………………………………………………………………………………
	8. e-mail címe: ………………………………………………………………………………….
	9. munkahely neve: ……………………………………………………………………………..

1.10.Jelenlegi munkaviszony kezdete: ……………………………………………………………

 1.11. Tarcal község közigazgatási területén tulajdonában álló lakóingatlan címe, tulajdoni hányada: …………………………………………………………………………………………

 …………………………………………………………………………………………………….

1. **A jelenlegi lakás használatának jogcíme:**

tulajdonos

bérlő

haszonélvező

szívességi lakáshasználó

egyéb\*

1. **Kérelmezővel egy háztartásban élők adatai:**

|  |  |  |  |  |  |
| --- | --- | --- | --- | --- | --- |
|  | **név** | **születési ideje:** | **rokonsági foka** | **foglalkozása** | **jövedelme** |
| 1. |  |  |  |  |  |
| 2. |  |  |  |  |  |
| 3. |  |  |  |  |  |
| 4. |  |  |  |  |  |
| 5. |  |  |  |  |  |
| 6. |  |  |  |  |  |
| 7. |  |  |  |  |  |
| 8. |  |  |  |  |  |

1. **A kérelem rövid indokolása**: ………………………………………………………………….

…………………………………………………………………………………………………...

…………………………………………………………………………………………………...

…………………………………………………………………………………………………...

…………………………………………………………………………………………………...

1. **A vásárolni/építeni kívánt lakásra vonatkozó adatok:**
	1. címe: …………………………………………………………………………………………….
	2. helyrajzi száma: …………………………………………………………………………………
	3. lakószobák száma: ………………………………………………………………………………
2. **Nyilatkozat**

Alulírott, büntetőjogi felelőssége tudatában kijelentem, hogy jelen kérelemben közölt adatok a valóságnak megfelelnek. Személyes adataim kezeléséhez hozzájárulok. A támogatás megállapítása esetén a támogatási összeget az alábbi bankszámlára kérem utalni.

A számlavezető pénzintézet megnevezése: ……………………………………………………………..

…………………………………………………………………………………………………………...

A bankszámla száma: ..………………………………………………………………………………...

…………………………, ………….év……………hó……nap

 ………………………………………..

 kérelmező aláírása

2.melléklet a 5/2017. (III.29.)

 önkormányzati rendelethez

**MEGÁLLAPODÁS**

Mely létrejött Tarcal Község Önkormányzata (képviseli: Butta László polgármester, székhelye: 3915 Tarcal fő u. 61.) mint támogatást nyújtó

másrészről ………………………………………………………………………………………..(név) ………………………………………..………………………………………………..szám alatti lakos, mint támogatott között a felvett adatok alapján:

név: ……………………………………………………………………………………………………….

szül.hely, idő: …………………………………………………………………………………………….

anyja neve: ……………………………………………………………………………………………….

az alábbi napon, a következő feltételekkel:

1. Tarcal Község Önkormányzata Képviselőtestületének a lakáshoz jutás helyi támogatásáról szóló …………../2017.(………..) önkormányzati rendeletben foglaltak alapján támogatott kérelmezőt…………………………………….Ft (azaz:……………………………………

............................................................) forint összegű támogatásban részesíti Tarcal Község Önkormányzat Képviselőtestületének Szociális, Oktatási, Kulturális és Sportbizottsága …………/………….(……….) sz. határozata alapján.

1. A támogatás formája: vissza nem térítendő támogatás.
2. Jelen megállapodás alapján a Tarcali Közös Önkormányzati Hivatal Pénzügyi csoportja gondoskodik arról, hogy az 1. pontban írt támogatási összeget a támogatottnak, folyószámlára utalással folyósítsa.
3. A támogatott tudomásul veszi, hogy amennyiben a támogatással szerzett lakóingatlant öt éven belül másik tarcali lakás vásárlása, építése nélkül elidegeníti, továbbá ha a támogatás elnyerése érdekében valótlan adatokat közölt, illetve egyéb megtévesztő magatartást tanúsított, úgy a támogatást, a jegybanki alapkamattal megegyező mértékű késedelmi kamattal együtt köteles egy összegben visszafizetni.
4. A fizetési kötelezettség elmulasztása esetén az önkormányzat végrehajtási eljárást kezdeményez.
5. Jelen megállapodásban nem szabályozott egyéb kérdésekben a lakáshoz jutás helyi támogatásáról szóló ……../2017.(…….) önkormányzati rendelet és a Ptk. rendelkezései az irányadók.

Tarcal, ………….év…………….hó…………nap

……………………………… ……………………………….

 polgármester, támogató támogatott

\*a megfelelő rész aláhúzandó